Žaloba na určenie obsahu budúcej zmluvy (§ 289 – 292 OZ)
Okresný súd
Hviezdoslavova ul. č. 28. 010 59 Žilina
Žalobca: 	Mesto Martin, zastúpený Ing. Petrom Zajacom, primátorom
	IČO, DIČ, IČ DPH
Žalovaný: 	STAVOMONT, s.r.o., Na Závaží č. 78, 010 01 Žilina, zastúpená Ing. Petrom Bielikom,
	IČO, DIČ, IČ DPH
	zapísaná v obchodnom registri Okresného súdu v Žiline, odd., vl. č. ...................................
Vec:	Žaloba na určenie obsahu budúcej zmluvy
I.
Dňa 1. 8. 2023 bola medzi žalobcom a žalovaným uzavretá zmluva o uzavretí budúcej zmluvy, v ktorej sa žalovaná strana zaviazala, že najneskôr do 30. 11. 2023 uzavrie so žalobcom zmluvu o dielo na výstavbu čističky odpadových vôd.
Dôkaz:
–	Zmluva o uzavretí budúcej zmluvy zo dňa 1. 8. 2023
II.
V súlade s čl. III zmluvy o uzavretí budúcej zmluvy žalobca ako objednávateľ vyzval žalovaného ako budúceho zhotoviteľa dňa 1. 11. 2023 doporučeným listom na uzavretie zmluvy o dielo podľa čl. I a jej návrh žalovanému súčasne priložil.
Dôkaz:
–	List zo dňa 1. 11. 2023
–	Návrh zmluvy o dielo
III.
V písomnej odpovedi zo dňa 15. 11. 2023 žalovaný uviedol, že zmluvu o dielo na výstavbu čističky nemôže uzavrieť, pretože v dôsledku sklzu na inej stavbe, na ktorej v súčasnej dobe zabezpečuje dodávku technológie, je nútený vykonať presun kapacít, takže požiadavku žalobcu nemôže v priebehu roka 2023 uspokojiť.
Dôkaz:
–	List žalovaného zo dňa 15. 11. 2023
IV.
Žalovaný neurobil voči žalobcovi žiadne opatrenie, z ktorého by vyplývalo, že nemôže splniť svoj záväzok zo zmluvy o uzavretí budúcej zmluvy. Na jej podklade už žalobca urobil všetky nevyhnutné technické a organizačné opatrenia na prípravu akcie, vrátane prerokovania úveru v Komerčnej banke, a.s., a preto na splnení povinnosti žalovaného trvá.
V.
Z uvedených dôvodov žalobca žiada, aby Okresný súd v Žiline vydal tento
rozsudok:
Medzi žalobcom a žalovaným sa určuje obsah zmluvy o dielo takto:
1.	Predmet plnenia: výstavba čističky.
2.	Čas plnenia: 1. 1. 2024 – 20. 12. 2024.
3.	Cena plnenia: 75 000 € (slovom sedemdesiat päť tisíc eur).
Žalovaný je povinný zaplatiť žalobcovi trovy konania do 3 dní od nadobudnutia právoplatnosti rozsudku.
Martin 15. 12. 2023